புத்தாண்டு வரவேற்று  வாழ்த்தலாம் நண்பர்களே - ஏனைய கவிதைகள்

சித்திரை சேர்த்து இரு 
 சிறப்பு புத்தாண்டே வந்திடுக 
 சீரும் செல்வம் உண்மையெல்லாம் 
 சீக்கிரமாய் கொண்டு வருக 
 நோய் நொடிகள் பஞ்சமெல்லாம் 
 நுழைய வைப்பாய் மரணத்திலே 
 ஆய கலைகள் அத்துணையும் 
 அறிய வைப்பாய் எல்லோருக்கும் 
 அணுகுண்டுகள் ஆயுதங்கள் 
 அழிய வைப்பாய் அமைதியிலே 
 வெகுண்டு எழும் தீவிரவாதம் 
 வேரறுக்க வந்திடுவாய் 
 எழுத்தில் பல கவிதைகளை 
 இயற்ற  வைப்பாய்  புது கவிஞர்களாய் 
 அனுபவ கவிகள் அதிகமாய் 
 ஆற்ற வைப்பாய் தமிழ் பெருமைகளை 
 காதலுக்கு சாக வரமாய் 
 களைய வைப்பாய் சாதிமதம் 
 கல்லறை மட்டும் கடைசி காட்சியாய் 
 கையை காட்டட்டும் ஊழலுக்கும் 
 ஒற்றுமை தமிழனாய் உலகிற்கே 
 ஓங்கி உழைத்திடவே பல துறைகளிலும் 
 விஞ்ஞானம் என்பது விவசாயமாய் 
 விளையட்டும் கட்டிட தலைகளிலே 
 அஞ்சறை பெட்டியில் தங்கத்தை வைத்து 
 அடுப்பின் நெருப்பாய் உயர வேண்டாம் 
 மஞ்சளை போலவே முகத்தில் பூசி 
 மகிழ்ச்சியாய் சிரிக்கணும் வந்திடுவாயே 
 எல்லை புறத்தில் புறாக்கள் கூட்டில் 
 என்றும் பறக்கணும் அமைதி குஞ்சு 
 சந்திர சேற்றில் நடவு நடுவதற்கு 
 சந்திரயானில் என் பாட்டி பறக்கவே 
 ஆழிபேரலை வருமுன் காக்க, ஆன்மா 
 ஆழமாய் செல்லட்டும் நீர்மூழ்கியாக 
 சட்டம் என்பது சகலருக்கும் பொது 
 சமத்துவமாய் மாறட்டும் அதி விரைவாக 
 சேமிப்பு என்பது எங்களுக்கெல்லாம் உன் 
  செல்லும் நாளின் அனுபவமாக 
 புத்தன் சொல்லோ உண்மையென்றால் 
 புலரவேண்டும் ஈழ விடுதலையென்று 
 பொறுமை காத்த இதயமெல்லாம் 
 பொழுது போக்கணும் புது கண்டுபிடிப்பில் 
 நண்பன் உறவு உலகமெல்லாம் 
 நான் விரும்பிய வண்ணம் வந்திடவே 
 அதற்கு வாழ்த்துகின்றேன் அதற்கு வாழ்த்துகின்றேன் 
 வருக வருக நீ வந்திடுவாயே